b'\n_START_ARTICLE_\nMinimalistisk musikk\n_START_PARAGRAPH_\nMinimalistisk musikk er opprinnelig en amerikansk str\xc3\xb8mning innenfor den samtidsmusikk som oppsto i USA p\xc3\xa5 1960-tallet og som representerer en viktig del amerikansk musikk. Den er en sjanger innen eksperimentell musikk som blant baserer seg p\xc3\xa5 konsonant harmoni og ofte gjentagende musikalske fraser._NEWLINE_I Frankrike kalles bevegelsen for musique r\xc3\xa9p\xc3\xa9titive og er mer s\xc3\xa6rskilt en betegnelse for de verker som benytter gjentagelsen som komposisjonsteknikk. Den minimalistiske musikken hadde sin opprinnelse tidlig p\xc3\xa5 1960-tallet som et undergrunnsfenomen i San Francisco og New York, og ble i USA etter hvert den mest popul\xc3\xa6re eksperimentelle musikken utover 1900-tallet. Opprinnelig var det flere komponister som stod for utviklingen av musikken, men f\xc3\xb8rst og fremst har Terry Riley, Steve Reich, Philip Glass og La Monte Young blitt assosiert med den minimalistiske musikken i USA. Europeiske minimalistiske komponister er Louis Andriessen, Karel Goejvaerts, Michael Nyman, Gavin Bryars, Steve Martland, Henryk G\xc3\xb3recki, Arvo P\xc3\xa4rt og John Tavener. Begrepet minimalistisk musikk ble utledet omkring 1970 av Michael Nyman fra begrepet om minimalistisk kunst. Pionerene var La Monte Young som med sitt verk Composition no. 7 fra 1960 og Terry Riley verket In C komponert i 1964._NEWLINE_Den minimalistiske musikken hadde sin opprinnelse tidlig p\xc3\xa5 1960-tallet som et undergrunnsfenomen i San Francisco og New York, og ble i USA etter hvert den mest popul\xc3\xa6re eksperimentelle musikken utover 1900-tallet. Opprinnelig var det flere komponister som stod for utviklingen av musikken, men f\xc3\xb8rst og fremst har Terry Riley, Steve Reich, Philip Glass og La Monte Young blitt assosiert med den minimalistiske musikken i USA. Europeiske minimalistiske komponister er Louis Andriessen, Karel Goejvaerts, Michael Nyman, Gavin Bryars, Steve Martland, Henryk G\xc3\xb3recki, Arvo P\xc3\xa4rt og John Tavener. Begrepet minimalistisk musikk ble utledet en gang rundt 1970 av Michael Nyman fra begrepet om minimalistisk kunst._NEWLINE_Framfor \xc3\xa5 vende tilbake til tonaliteten er denne musikalske str\xc3\xb8mningen s\xc3\xa6rlig preget av at den benytter en regelmessig puls, taktslag eller \xc2\xabbeat\xc2\xbb hvor korte motiver utvikler seg langsomt. Ut over \xc3\xa5 v\xc3\xa6re bevegelse som var en reaksjon p\xc3\xa5 serialismen som da var dominerende i Europa, markerer minimalistisk musikk framveksten av en ny amerikansk musikk, frigjort fra b\xc3\xa5ndene til Europa. Minimalistiske komponister er da ogs\xc3\xa5 vendt tilbake til en mer emosjonell tilgang hos eksperimentelle musikk som eksempelvis John Cage. Etter en vanskelig begynnelse uten den tradisjonelle klassiske musikkens sirkler, har minimalistisk musikk tiltrukket seg et bestemt publikum \xe2\x80\x93 blant annet fra omr\xc3\xa5der som jazz, rock, den improviserte musikk eller den elektroniske musikk. Fjernsyn og film har gjort flittig bruk av minimalistisk musikk, is\xc3\xa6r arbeidene til Philip Glass, noe som har bidratt til at den har kunnet spre seg til det alminnelige publikum og folk flest._NEWLINE_Dagens musikkverden, i s\xc3\xa6rlig komponister og musikologer n\xc3\xa6rt tilknyttet avantgarden, har begynt med sterke virkemidler \xc3\xa5 anklage dagens minimalistiske musikk for \xc3\xa5 produsere musikk til konsum \xe2\x80\x93 overfladisk og uten sjel. Den amerikanske komponist Elliott Carter har gjentatt en rekke ganger sin sterke avvisning av minimalismen og mer s\xc3\xa6rskilt bruken av gjentagelser, noe han ans\xc3\xa5 som komponistens d\xc3\xb8d. I tillegg har fascistisk blitt benyttet, foruten ogs\xc3\xa5 sammenligninger med at gjentagelser er den samme metoden som ved hjernevask, i reklameverden og i talene til Adolf Hitler.'